CELEX: 62022CN0161
Language: sk
Date: 2022-03-03 00:00:00
Title: Vec C-161/22 P: Odvolanie podané 3. marca 2022: Európska komisia proti rozsudku Všeobecného súdu (druhá komora) z 21. decembra 2021 vo veci T-796/19, HB/Európska komisia

27.6.2022   
            
            
               SK
            
            
               Úradný vestník Európskej únie
            
            
               C 244/15
            
         
      Odvolanie podané 3. marca 2022: Európska komisia proti rozsudku Všeobecného súdu (druhá komora) z 21. decembra 2021 vo veci T-796/19, HB/Európska komisia
      (Vec C-161/22 P)
      (2022/C 244/18)
      Jazyk konania: francúzština
      
         Účastníci konania
      
      
         Odvolateľka: Európska komisia (v zastúpení: J. Baquero Cruz, J. Estrada de Solà a B. Araujo Arce, splnomocnení zástupcovia)
      
         Ďalší účastník konania: HB
      
         Návrhy odvolateľky
      
      
                  —
               
               
                  zrušiť rozsudok Všeobecného súdu z 21. decembra 2021 (T-796/19) v rozsahu, v akom zamieta ako neprípustnú žalobu o neplatnosť rozhodnutia Komisie C(2019)7318 final z 15. októbra 2019 (bod 1 výroku) a ukladá Komisii povinnosť nahradiť trovy konania vrátane trov konania o nariadení predbežného opatrenia (bod 3 výroku),
               
            
                  —
               
               
                  vrátiť vec Súdnemu dvoru na rozhodnutie vo veci samej;
               
            
                  —
               
               
                  uložiť HB povinnosť nahradiť trovy konania
               
            
         Odvolacie dôvody a hlavné tvrdenia
      
      Na podporu svojho odvolania Komisia uvádza tri dôvody.
      Prvý odvolací dôvod je založený na nesprávnej právnej kvalifikácii: Všeobecný súd nezohľadnil a znefunkčnil ustanovenia rozhodnutia, ktoré Komisia prijala v rámci výkonu svojich právomocí orgánu verejnej moci v zmluvnom kontexte, keď tieto opatrenia kvalifikoval ako zmluvné a podriadil ich právomoci zmluvného súdu. Táto nesprávna právna kvalifikácia sa týka bodov 62 až 87 napadnutého rozsudku.
      Druhý žalobný dôvod je založený na nesprávnej právnej kvalifikácii prvého článku rozhodnutia (body 62 až 73 rozsudku) a na skreslení skutkových okolností. Všeobecný súd pri charakteristike prvého článku rozhodnutia, ktorý stanovuje zodpovednosť HB za spáchanie nezrovnalosti v rámci postupu zadávania zákazky, skreslil skutkový stav a nesprávne kvalifikoval článok 1 ako článok zmluvnej povahy.
      Tretí žalobný dôvod je založený na nesprávnej právnej kvalifikácii vzhľadom na druhý a tretí článok rozhodnutia (body 74 až 83 rozsudku). Tým, že Komisia kvalifikovala zníženie zmluvnej ceny na 0 EUR a vymáhala už zaplatené sumy, nekonala v zmluvnom rámci, ale uplatnila svoje výsady ako orgán verejnej moci. Všeobecný súd sa mýli, keď stotožňuje ustanovenia týchto článkov s dôsledkami zrušenia zmluvy z dôvodu podvodu alebo nedostatku súhlasu.